Prishtina zyrtare reagon ndaj marrëveshjes BE – Serbi
Presidenti Sejdiu bën thirrje që Serbisë të mos i bëhen lëshime lidhur me Kosovën
Presidenti i Kosovës, Fatmir Sejdiu, tha sot se institucionet e Prishtinës nuk janë kundër nënshkrimit të Marrëveshjes për Stabilizim-Asociim ndërmjet Bashkimit Evropian dhe Serbisë, por ka bërë thirrje që kësaj të fundit të mos i bëhen lëshime kundruall Kosovës. Ai i bëri këto komente pas takimit me Drejtorin për Çështje të Politikës Evropiane në Ministrinë e Jashtme britanike, Anthony Smith me të cilin bisedoi edhe rreth periudhës kalimtare në Kosovë. Presidenti Sejdiu tha se Kosova është e interesuar që tërë rajoni të lëvizë në proceset e integrimeve, në këtë rast edhe Serbia. “", tha presidenti Sejdiu. Kundër përzierjes së Serbisë në punët e Kosovës është shprehur sot edhe parlamenti i vendit i cili në vend të një rezolutë të paralajmëruar miratoi një deklaratë të shkurtër me të cilën kundërshton mbajtjen e zgjedhjeve komunale të Serbisë në Kosovë. Beogradi ka paralajmëruar se më 11 maj, do të organizojë zgjedhjet parlamentare e lokale edhe në Kosovë me gjithë kundërshtimin e institucioneve vendase e ndërkombëtare. Serbia nuk është pajtuar me pavarësinë e Kosovës dhe as me planet për vendosjen e misionit të ri të Bashkimit Evropian në vend që duhet të mbikëqyrë procesin e zbatimit të statusit. Drejtori politik në Ministrinë e jashtme britanike Anthony Smith tha sot se mbikëqyrja ka kuptimin e mbështetjes së Kosovës për ushtrimin e sovranitetit të saj. Sfidat e kalimit nga periudha aktuale në atë që po vjen janë të ndërlikuara dhe të pa sprovuara deri tani, u shpreh ai. “”, tha zoti Smith. Ai shprehu mbështetjen e vendit të tij ndaj Kosovës. Britania ka rënë dakord me NATO-n për vendosjen e 600 trupave shtesë gjatë muajit të ardhshëm të cilët do të qëndrojnë në Kosovë deri në muajin qershor. Paralajmërimet për mbajtjen e zgjedhjeve serbe në Kosovë dhe në veçanti paqartësitë rreth periudhës kalimtare deri më 15 qershor kur duhet të hyjë në fuqi kushtetuta e Kosovës, ka shtuar shqetësimet për sigurinë në Kosovë ku ndarjet etnike vazhdojnë të jenë mjaft të thella. //ii